Virallinen lehti nro C 060 , 25/02/1998 s. 0008



KIRJALLINEN KYSYMYS P-0672/97 esittäjä(t): Fiorella Ghilardotti (PSE) - komissiolle (26. helmikuuta 1997) Aihe: Väärin perustein ja/tai liian suuressa määrin komission henkilöstökomiteaan siirretyt virkamiehet Viitaten Bontempin kysymykseen P-3437/96 ((EYVL C 83, 14.3.1997, s. 128. )) annettuun vastaukseen ei voida kuin olla samaa mieltä komission ja virkamiesten välisen korrektin ja rakentavan yhteiskunnallisen vuoropuhelun tärkeydestä. Tällaisen vuoropuhelun ei kuitenkaan pitäisi aiheuttaa vääristymiä. Voisiko komissio täydentää jo antamiaan vastauksia seuraavilla lisätiedoilla? 1. Mikä on niiden komission 52 virkamiehen merkitys (32 siirrettyä ja 20 vakinaistettua), jotka ovat eri ammattiyhdistyksissä ja/tai muissa lainvoimaisissa järjestöissä? Voiko se ilmaista ammattiyhdistyksiin ja muihin lainvoimaisiin järjestöihin siirrettyjen 32 virkamiehen keskimääräisen ja pisimmän siirtoajanjakson? 2. Onko komissio valvonut virkamiesten alkuperäiselle osastolle takaisin siirtoa koskevan vastauksen täsmällisyyttä? Sisäisen puhelinluettelon tietojen perusteella ainakin yhden henkilöstökomitean varapuheenjohtajan ja ammattijärjestön poliittisen sihteerin, joiden toimikausi on päättynyt vuosia sitten, toimistot sijaitsevat ammattiyhdistysten eikä lähtöpaikan johdon alaisuudessa. 3. Voiko komissio täsmentää niitä perusteita, jotka ovat sallineet johtotasolla (pitkän tähtäimen yhdistymisen ja ohjelmoinnin valmistelu sekä teknologisen ohjelman hallinnointi) sellaisen virkamiehen nimittämisen, joka aluksi laillisen siirtoajanjakson jälkeen ¨itsesiirtyi¨ ja tätä siirtokautta on kestänyt katkeamatta vuodesta 1984 lähtien heinäkuussa 1996 tapahtuneeseen nimittämiseen saakka? Onko totta, että ennen tätä pitkää siirtoajanjaksoa B-tasolla toiminut virkamies, jolla ei siten voinut olla riittävää kokemusta eikä ammattitaitoa johtotason tehtäviin, on päässyt virkaansa PO XII:ssa nimeämistään edeltäneen pitkän siirtokauden aikana? Komission jäsenen Erkki Liikasen komission puolesta antama vastaus (16. huhtikuuta 1997) 1. Sellaiset virkamiehet ja toimenhaltijat, jotka on yksikön edun vuoksi siirretty toimikautensa ajaksi henkilöstön keskuskomiteaan tai paikalliseen henkilöstökomiteaan, toteuttavat jäljempänä mainituissa elimissä henkilöstösääntöjen 9 artiklassa ja muualla henkilöstösäännöissä mainittuja toimivaltuuksia. Kyseessä on 21 henkilöstön keskuskomiteaan ja Brysselin, Luxemburgin, Ispran ja ulkoasiainosaston henkilökuntaan siirrettyä henkilöä. Lisäksi tulevat kymmenen hallinnollista sihteeriä. Ne virkamiehet, jotka on siirretty samoin yksikön edun vuoksi toimikautensa ajaksi tehtäviin sellaisissä ammattijärjestöissä, jotka ovat allekirjoittaneet alun perin vuonna 1974 tehdyn puitesopimuksen (johon myöhemmin liittyi muita järjestöjä), hoitavat heille kyseisen sopimuksen säännösten mukaisesti kuuluvia tehtäviä. Näillä 11:llä siirretyllä virkamiehellä on 11 hallinnollista sihteeriä. Komissiolla ei ole käytettävissään tilastoja näiden toimikausien pituudesta. Henkilöstösääntöjen liitteessä II olevan 1 artiklan mukaisesti henkilöstökomitean toimikauden pituus on kaksi vuotta. Nämä toimikaudet voidaan uusia henkilöstösääntöjen asettamatta niille ajallisia rajoituksia. Ammattiyhdistyksissä toimivien virkamiesten toimikaudesta päättävät sen järjestön hallintoelimet, johon he kuuluvat. Ammattiyhdistykset määrittelevät toimikauden pituuden ja sen uudistamistarpeen. 2. Henkilöstösääntöjen mukaisen edustuksen osalta komissio vahvistaa Rinaldo Bontempin kirjalliseen kysymykseen P-3437/96 antamansa vastauksen. Sama koskee ammattiyhdistysedustusta. Kyseessä olevat kaksi virkamiestä, joista toinen oli henkilöstön keskuskomiteassa ja toinen ammattijärjestön poliittisessa sihteeristössä, on siirretty takaisin alkuperäiseen pääosastoonsa. 3. Osastopäällikkönimitys, johon arvoisa parlamentin jäsen viittaa, tehtiin sovellettavien henkilöstösääntöjen mukaisesti sen jälkeen, kun virka oli pantu hakuun ja komission pääjohtajista koostuva neuvoa-antava nimityskomitea oli tutkinut hakemukset. Toisiin tehtäviin siirtämisen ja johtavaan virkaan nimittämisen välillä ei ole ristiriitaa. Toisiin tehtäviin siirtäminen on hallinnollinen asema, jonka aikana virkamies voi täysin saada sellaisen kokemuksen ja taitotiedon, jotka lisäävät hänen kykyään johtaa hallinnollista yksikköä. Komissio on iloinen siitä, että muutamat B-virkamiehet pääsevät ura-alueelle A ja että heille myönnetään kykyjensä ja ansioidensa mukaisia johtotehtäviä.